cyanic-selkie/wikianc huggingface dataset:
Alm
Utbredelse
Alm har ingen egen skogbestand i Norge, men den kan forekomme i dominerende enkeltflekker og i lier. I Norge er alm vanligst i lavlandet i sør og langs kysten til polarsirkelen. De mest kjente stedene man finner alm er Alvdal, Gol, Nore og Uvdal. Det finnes også en liten almskog på øya Gudfjellet, som ligger i Tunnsjøen lengst nord i Trøndelag. I 1949 ble det telt omkring 150-200 trær. Området som almen vokser på er i dag naturreservat. Tunnsjøen ligger like ved grensen til Sverige. Grensen mellom Nordli og Røyrvik går rett over øya.
Norges høyeste alm idag vokser på kirkegården i Risør. Den er i overkant av 35 m høy. Alder anslås til 200 år.
Bruk
I tidligere tider ble den indre delen av almebarken malt opp og brukt som tilsetning i barkebrød. Bark av alm er bedre egnet til barkebrød enn barken fra en del andre trær som også kan benyttes. Det er fordi den inneholder et slimaktig stoff som binder melet sammen.
Rødlistevurdering
Generasjonstida er satt til 33 år, dvs. en vurderingsperiode på 100 år. Arten er et viktig tre i edellauvskog og beslektete skogtyper i låglandet og dalførene nord til Beiarn. Alm er utbredt i Europa øst til Ural og i Vest-Asia.
Tilbakegang i populasjonsstørrelsen hos alm har to hovedårsaker: (1) sykdom og (2) beiting/gnag av hjortedyr.
(1) Arten er utsatt for visnesyke (almesjuke) forårsaket av to patogene sopp: Ophiostoma novo-ulmi og O. ulmi. Det har vært to epidemier i Europa og Nord-Amerika. Den første epidemien var forårsaket av O. ulmi, og den nådde Norge i 1963. Den andre var forårsaket av den mer aggressive O. novo-ulmi og nådde Norge i 1981. Ophiostoma novo-ulmi er utbredt rundt Oslofjorden, fra Fredrikstad nord til Oslo og er nylig funnet vest til Arendal. I tillegg er den funnet på Ringerike og Romerike. Den er blitt vellykket bekjempet i 1996 og 2005 i Kristiansand, og i Bergen i 1997. Ophiostoma ulmi er bare funnet i Oslo og Asker. I Norge har man satt opp en «branngate». I dette området, mellom Vestfold og Telemark, blir almen overvåket nøye. Blir en alm angrepet av denne soppen, må den graves ned eller brennes.
(2) Flere hjortedyr beiter og gnager på lauvtrær. Alm er spesielt sterkt utsatt for at barken blir gnagd av hjort (Vestlandet) og elg (Trøndelag og Nordland), noe som dreper hele trær og hindrer foryngelse. Gaarder et al. (2011) dokumenterer omfattende skader og store problemer med rekruttering på Vestlandet de siste årene, og at det til dels er snakk om store trær som er blitt drept av hjort. Hjortestammen har økt sterkt i flere tiår og er blitt meget stor.
Elg utgjør et tilsvarende problem lengre nord. Geir Gaarder (pers. medd.) anslår tilbakegangen på Vestlandet (som nok har hovedtyngden av norsk populasjon) og dels nordafor de siste 30-40 årene til langt over 50%, kanskje over 70%, også i antall reproduktive individ: “Når en så tar med seg den noe svakere nedgangen tidligere, så kommer en nokså trygt over 70%, kanskje også over 80% uten av jeg tør påstå det. Framtidig nedgang ligger an til å bli svakere, men framskriving i et 100-års perspektiv tilsier også da en årlig tilbakegang ... kanskje på rundt 2%.” Det er ikke rapportert om like mye beiteskader på alm på Østlandet, men det er trolig heller ikke undersøkt. Spredte observasjoner tyder imidlertid på relativt lite skade her. Påvirkningen fra hjortedyr er, ut fra disse vurderingene, likevel den alvorligste trusselen mot alm.
En tredje trusselfaktor, spesielt påpekt for Vestlandet er konkurranse med platanlønn. Hvor stor tilbakegang dette vil medføre vet vi ikke.
De to rasene som har vært angitt innen arten alm Ulmus glabra – skogalm subsp. glabra og bergalm subsp. montana - er så diffust skilte at de ikke lar seg vurdere separat. De vokser i blanding, og en stor del av det norske materialet er mellomformer. De er også utsatt for de samme påvirkninger og skiller seg ikke økologisk.
Alm vurderes i 2021 som sterkt truet (EN) på grunn av en antatt populasjonsreduksjon (reproduktive individer) på 50-80% (beregnet 71%) i foregående vurderingsperiode (1920-2020) og fortsatt sterk tilbakegang på 40-60% (beregnet 54%) i kommende vurderingsperiode (2020-2120). Hovedårsaken til tilbakegangen er beiting/gnag av hjortedyr, som hindrer rekruttering av nye planter og som også dreper store trær i reproduktiv fase. Den framtidige utbredelsen og omfanget av almesyke(ne) er uviss, men kan fort bidra til at alm må vurderes i 2021 som kritisk truet, noe den er vurdert som i Sverige. Vurderingen er en oppgradering fra sårbar i forrige vurderingsrunde, på grunn av nye estimater for skadene forårsaket av hjortedyr.
Litteratur
Nedkvitne, Knut og J. Gjerdåker Alm i norsk natur og tradisjon
Våle
Navnet er genitivsform av gårdsnavnet der kirka og prestegården ligger, et vanlig gårdsnavn som fins mange steder på Østlandet, både i denne forma og i nominativsforma Våler.
Landformasjon og bebyggelse
Bygda stekker seg fra Langøya i nordøst mot Fon og Revetal i vest og Nykirke og Undrumsdal i øst.
Kirkevoll/Brekkeåsen og Revetal er de største tettstedene. Andre byggefelt er Rånerudåsen, Svinevoll og Sørby.
Ellers er Våle et utprega jordbruksområde med spredt bosetting og skogkledde åser. Bygda er en del av formasjonen Oslofeltet. Størsteparten av bygda er et platå rundt 100-120 moh. med fruktbar leirjord, avsatt etter siste istid. Bortsett fra kyststripa og Langøya i nordøst er området mot Storelva i vest, altså der Bispeveien går forbi Revetal og Svinevoll, det lavest liggende området, rundt 20-40 moh. De to høyeste åsene er Ryksåsen (217 moh.) og Kjærranåsen (153 moh.). Solumsåsen når også opp over 200 moh., men toppen ligger i Botne, Holmestrand. Bekker og elver drenerer mot enten Aulivassdraget, som renner ut i Byfjorden ved Tønsberg, eller Tangenbekken, som renner ut i Breiangen, altså i ulike deler av Oslofjorden.
Det er ikke mindre enn fem naturreservat i Våle: Langøya er kjent for sin unike natur pga. kalkfjellet, Mulåsen er en odde som stikker ut i Breiangen og rik på kystnær edellauvskog. Tangenbekken har vært et viktig gyteområde for sjøørret. Våle prestegård er verna pga. gamle eiker og i likhet med Ryksåsen, for sammenhengende bokeskau.
Jordbruk og trelast
I dag blir mesteparten av jordbruksarealet brukt til kornproduksjon. Jarlsbergosten kan stamme fra gårder i Våle, en gang del av Jarlsberg grevskap. De mest kjente matprodusentene i dag er Klavenes gartneri, særlig kjent for sin sprøe Vestfold-salat, og Kjær gartneri , som produserer økologiske cherrytomater. På Revetal har Nortura en fabrikk for eggprodukter. Bakke bruk ligger på Fossan og er ei av Vestfold-møllene, opprinnelig anlagt ved Storelva.
Lenger nord, ved Svinevoll, har det vært sagbruk og trelasthandel siden begynnelsen av 1800-tallet. Fram til 1991 var Hegg Bruk en stor produsent av ferdighus. Huseby kjøkken blei bygd opp på gården med samme navn fra 1974, og er fortsatt en viktig industriarbeidsplass.
Historisk utvikling
Sammen med bygda Undrumsdal var Våle en egen kommune i perioden 1838-2001, basert på grensene til Våle prestegjeld.
Under Andre verdenskrig blei krigsfanger brukt til å bygge den såkalte "Burmaveien" fra Snekkestad til Grette.
Fram til 1986 var Sørby kommunesenteret med grendeskole, kommunehus, bank og matbutikk.
Tyngdepunktet flytta seg gradvis til Kirkevoll. Våle ungdomslag reiste festlokalet Fjellborg der i 1929. Etter at Kirkevoll skole blei bygd i 1955, blei de gamle grendeskolene etterhvert nedlagt. Med oppføringa av Våle samfunnshus flytta tyngdepunktet seg definitivt til Kirkevoll, og etter 2000 til Revetal, som var sentrum i Re kommune, 2002-2019.
Berømte personer fra Våle er eidsvollmann Carl Peter Stoltenberg (1770-1830), forfatter Kåre Holt (1916–1997) og oversetter Gunvald Axner Ims (f. 1979). Den berømte portrettmaleren Matthias Stoltenberg (1799-1871) hadde viktige formingsår på kapellangården Sande. Therese Andersen fra Våle vant Robinsonekspedisjonen i 2003. En annen kjent vålesokning er Christina Bu, generalsekretær i Norsk elbilforening siden 2004.
På Hotvet dreiv De frie evangeliske forsamlinger lenge bibelskolen Solvoll. Bibelskolen blei nedlagt rundt tusenårsskiftet, og lokalitetetene har siden vært brukt til asylmottak og pleiehjem.
Foreningsliv
Viktige lag og foreninger er Re bygdeungdomslag, Våle sanitetsforening , Våle historielag , Våle skolekorps, Gla'gjengen janitsjar og IL Ivrig samt Re Fotballklubb, som trener på Bibomyra Idrettsplass og i Vålehallen.
Moser
Moser er en gruppe primitive landplanter som mangler ledningsvev og med tydelig generasjonsveksling. Det utgjør imidlertid ikke en monofyletisk gruppe, men representerer en evolusjonsmessig «grade» av primitive vekster. Under fellesbetegnelsen moser inngår levermoser (Marchantiophyta), bladmoser (Bryophyta) og nålkapselmoser (Anthocerophyta). Levermosene er de mest basale landplantene, mens det er nålkapselmosene som er nærmeste slektninger (søstergruppe) til karplantene. Levermosene har ca. 5000 arter på verdenbasis og i underkant av 300 i Norge. Bladmosene er de mest artsrike med ca. 13 000 arter i verden og ca. 800 i Norge. Nålkapselmosene er en veldig liten gruppe med bare 150 kjente arter, av disse er to funnet i Norge.
Mosenes biologi
Mose brukes som samlebetegnelse på de tre gruppene, fordi de deler en del egenskaper som gjør det veldig praktisk å gruppere dem sammen. De mangler røtter og med en tydelig generasjonsveksling mellom sporofytter og gametofytter, der den haploide gametofytten er der den dominerende fasen. Hos mosene er det gametofytten som dominerer livssyklusen og er den delen vi forbinder med selve mosen, fordi det er den grønne delen vi ser til enhver tid. Moser har ikke indre ledningsvev for å frakte vann og næringsstoffer. Hele mosen suger direkte til seg vann fra omgivelsene. Dette begrenser størrelsen hos moser og gjør at de er små, ofte mindre enn 10 cm. De har ikke blomster, men sporofytter som produserer sporer som kan spres med vinden.
Moser forekommer ofte i halvakvatiske eller fuktige terrestriske habitater, og er vanligvis nokså kulderesistente. Habitatene omfatter:
Enkelte arter er tilpasset et liv mellom stener og heller i byer, og lever bare der. Ellers er skog og området langs elver det viktigste biotopet for moser.
De første landplantene var moselignende planter. Fossiler av moser er kjent fra silur (ca. 420 millioner år siden).
Moser er hardføre og inntar tidlig et vegetasjonsløst habitat – ofte er de de første (og eneste) plantevekstene i en steinur eller et goldt fjellområde. Moser vokser også på stammen av trær.
Kommersielt utnyttes mose til blomsterdekorasjon, som komponent i torv for brenning, og til røyking av malt i produksjonen av skotsk whisky.
Len Ellis ved Natural History Museum i London har 780.000 eksemplarer av ulike moser presset inn i store foldede ark i en samling som regnes blant verdens største for moser, og oppbevares i skapene som Joseph Banks fikk bygget til å oppbevare funn fra Endeavour-ekspedisjonen, der kaptein Cook oppdaget Australia. En av bidragsyterne til mosesamlingen, George Hunt, var så flittig at han trolig bidro til utryddelsen av flere arter.
Planten som kalles spansk mose er i virkeligheten ikke mose, men en art i ananasfamilien.
Brassband
Et brassband (av engelsk brass band av brass = messing, jf. messingsuppe i dansk slang) er et musikkorps bestående av messingblåseinstrumenter og slagverkinstrumenter.
Bakgrunn
De første moderne brassband oppstod tidlig på 1800-tallet i Preussen, da alle militære og statlige musikkorps ble utstyrt med nye instrumenter med roterende ventiler, og ble pålagt å bruke standardstemming. Dette gjorde at musikerne lettere kunne spille med andre, og muliggjorde også sammenslåing av mindre grupper til store korps.
I siste delen av 1800-tallet gikk flere bedrifter i England til anskaffelse av musikkinstrumenter for sine ansatte. De så det som viktig at de ansatte drev med noe meningsfullt på fritiden. I en tid da politisk radikale fikk stadig større innflytelse på arbeidsplasser, fant bedriftslederne ut at de måtte stimulere andre, ikke-politiske aktiviteter. Også i Norge fikk vi brassband etablert ved flere bedrifter utover 1870-tallet. Blant annet ved Bærums Verk.
I Norge ble brassbesetning likevel først og fremst gjort kjent gjennom Frelsesarmeen og de musikkorpsene mange av deres menigheter har eller har hatt i årenes løp. Mange av disse holder internasjonal standard.
Særlig i Storbritannia er det sterke tradisjoner for brassband, mens det i det kontinentale Europa er mer populært med janitsjarkorps. Dette her kan bidra til å forklare hvorfor de fleste norske brassband holder til på Vestlandet. En annen forklaring er at noen av dem som har bidratt mest til å promotere brassmusikk, er folk med bakgrunn i Frelsesarmeen, blant andre Tom Brevik.
Besetning
Standardbesetningen i et moderne brassband er:
I Norge
I Norge finnes det brassband for amatørmusikere i alle aldre. De fleste norske brassband er medlem av Norges Musikkorps Forbund.
Mesterskap
Det har siden 1979 blitt arrangert norgesmesterskap for brassband med voksne musikanter og tilsvarende for barn og unge i skolekorps. Norske amatørkorps som deltar på NM er inndelt i divisjoner. Det finnes seks divisjoner: elite, samt 1. – 5. divisjon.
Vinneren av NM for brassband deltar i europamesterskapet (EM) påfølgende år. Norske brassband har flere ganger gjort det godt i EM. Blant annet har Eikanger-Bjørsvik Musikklag vunnet EM i 1988, 1989 og 2017. Manger Musikklag vant EM i 2011 og Stavanger Brass Band ble nummer 2 i EM 2007.
Siste års vinnere av NM for brassband
Boqueirão do Leão
Boqueirão do Leão er en kommune i delstaten Rio Grande do Sul i sørregionen av Brasil.
AMX-40
Historie
Utviklingen av AMX-40 begynte i 1980 som nytegnet design uten tidligere forbilder. I 1983 ble den første prototypen ferdigstilt og presentert for utstillingen Eurosatory for dette året. Ytterligere to prototyper ble produsert i 1984; den fjerde og siste ble fabrikkert i 1985. Imidlertid greide man ikke å skaffe seg utenlandsk salg, den nærmeste synes å ha vært Spania. I 1990 oppga fabrikanten å tilby den for eksport.
Plastisk sprengstoff
Plastisk sprengstoff er sprengstoff som er mykt og formbart og kan fordetonasjonshastighet som er høy nok til å kutte metaller.
Varianter på markedet i dag er C-4, PENO, Primasheet og Semtex.
Kristiansund Volleyballklubb
Kristiansund Volleyballklubb (KVBK) er en norsk volleyballklubb fra Kristiansund. Klubben het KFUM-kameratene fra sesongen 1977/1978 og fra til sesongen 1981/1982 da KVBK søkte om å få ta overoverta KFUM-kameratenes rettigheter i seriespillet. Sesongen 1981/1982 stilte KVBK herrelag i 2. divisjon. Klubben har fra sesongen 1999/2000 vært med å dominere norsk herrevolleyball med tre seriegull, to sølv og to tredjeplass i eliteserien. De har også tre cupgull og flere cupfinaler.
Historie
Sportslig begynte ikke KVBK på bar bakke. Klubben ble stiftet 5. mai 1981 og sesongen i forveien hadde de fleste medlemmene spilt seg opp og debutert i 2. divisjon med KFUM-kameratene i Kristiansund. KFUM-kameratene hadde hatt sin egen volleyballgruppe for herrer siden sesongen 1977/1978. Før det igjen var det Kristiansund gymnas som deltok i seriespill (fra 1969). KVBK søkte om å få overta KFUM-kameratenes rettigheter i seriespillet, slik at de slapp å begynne i laveste divisjon. KFUM selv gikk med på at dette, med gjelden, ble overført den nye klubben. Forbundet imøtekom søknaden, og sesongen 1981/1982 stilte KVBK herrelag i 2. divisjon. Klubben startet med null egenkapital og et dårlig besøkt stiftelsesmøte – hvor de frammøtte valgte hverandre inn i styret – og flere tusen kroner i gjeld.
Klubben arbeidet hardt de første årene. Da Svein Inge Stavnesli tok over styringen ble det mer fart på sakene, og sportslig kom også resultatene da Øystein Lian og Knut Nedal kom hjem etter studier. KVBK hadde kun lag på herresiden de første årene, men sesongen 1983/1984 stilte de med et damelag i serien. KVBK-damene tok opp konkurransen med Lagopus om de beste spillerne på damesiden. Lagopus ble siden lagt ned i 1989.
Sesongen 1999/2000 rykket KVBK opp i eliteserien for menn. Året etter vant laget eliteseriegull – som det første klubblaget i Kristiansund, uansett idrettsgren. Klubben spilte seg også fram til sin andre cupfinale på rad, men tapte på hjemmebane. Følgende sesongen presterte laget også godt. Sesongen 2001/2002 ble det sølv i både serie og cup. Sesongen 2002/2003 vann KVBK gull i serien. 2003/2004 tok laget seriegull. Tredjeplass i cupen og sølv i serien ble resultatet i 2003/2004. I 2004/2005 ble det cup-gull på KVBK, da laget slo Nyborg 3-0 i den fjernsynsoverførte cupfinalen.
Gode resultater ble det også i 2005/2006 da klubben stakk av med både seriegull og gull i sluttspillet. Gutter 17 tok også sølv i junior-NM. Siden opplegger og juniortrener Todd Johnson kom til KVBK sesongen 2002/2003 har klubben også hatt mye suksess i aldersbestemte klasser. I 2009 stilte KVBK igjen lag i junior-NM for U16. Det endte skuffende, men laget spilte junior-NM U16 igjen i 2010, U17 i 2011 og skal spille junior for U19 i Stjørdalen i mars 2012.
Donald Schön
Donald Alan Schön (født 19. september 1930 i Boston, død 13. september 1997) var en innflytelsesrik filosof i utviklingen av teori og praksis av reflekterende faglig læring i det tyvende århundre. Begreper som læringssamfunnet, double-loop læring og refleksjon i handling er blitt viktige bidrag til læringsteori og organisasjonslæring.
Kristiansund Volleyballklubb
Seriemesterskap (3)
2000/2001, 2002/2003, 2005/2006
Donald Schön
Bidrag
Schön var spesielt opptatt av kunnskapsformer. I doktoravhandlingen fra 1955 om John Deweys «theory of inquiry», dannet han det teoretiske grunnlaget for senere arbeider. I Displacement of Concepts fra 1963 tok han opp ulike måter en bruker kategorier for å undersøke fenomener, mens kategoriene i seg selv gjerne ikke blir behandlet som måter å tenke på. I Beyond the Stable State viser han til at forandring er et fundamentalt trekk ved det moderne liv, og at det er nødvendig å utvikle sosiale systemer som kan lære.
Kristiansund Volleyballklubb
Cupmesterskap (3)
2004/2005, 2007/2008, [2008/2009]
Donald Schön
Bidrag
Senere har han blant annet presentert to termer han kaller refleksjon i handling, og refleksjon over handling. Han utviklet en teori for praktisk kunnskap, og var spesielt opptatt av situasjonen praktikeren står i. Han mente at hver situasjon er unik, og opplevelsen er individuell. Dette var samtidig en kritikk av at en ikke bare kan følge boken, men at alle må lære gjennom egne prosesser. Et begrep som forbindes med Schøn er ”skjønn” som kan forklares som et innslag av dømmekraft som også peker på det individuelle og spesielle.
Sammen med Chris Argyris har han også forsket på individuell læring og organisasjonslæring og bidratt til å sammenkoble organisasjonsbegrepet med læringsbegrepet og slik gitt begrepet organisasjonslæring en plass i organisasjonsforskningen. Argyris og Schöns hovedtese er at mye av det man i dag definerer som organisasjonslæring virker mot de mest produktive formene for læring i organisasjoner (Baltzersen 2008).
Sveits under Sommer-OL 1952
Sveits under Sommer-OL 1952. 158 sportsutøvere fra Sveits deltok under Sommer-OL 1952 i Helsingfors. Sveits kom på 11.-plass med to gull-, seks sølv- og seks bronsemedaljer.
Kjøretøy
Et kjøretøy defineres i vegtrafikkloven som en «innretning som er bestemt til å kjøre på bakken uten skinner». Det er styrbart, med fremdrift i form av motor eller trekkdyr.
Björn Lind
Han ble olympisk mester i sprint (1,3 km) individuelt og på sprintstafett sammen med Thobias Fredriksson i OL i Torino 2006.
Oscar for beste mannlige birolle
Oscar–prisen for beste prestasjon av en skuespiller i en birolle deles ut årlig av Academy of Motion Picture Arts and Sciences. Dette er en liste over hvem som har vunnet en Oscar for beste mannlige birolle. Vinneren står øverst med uthevet skrift og under står de andre som var nominerte det året. Prisen deles ut året etter året som er oppgitt, den som står oppført som vinnere i 2005 har fått prisen ved Oscarutdelingen i 2006.
WWE Hall of Fame
WWE Hall of Fame, ble lagd i 1993. Hall of Fame var i borte i åtte år fra 1996 – 2004. Hall of Fame seremonien foregår kvelden før årets høydepunkt i WWE, nemlig den største PPV av dem alle: WrestleMania. Fra Hall of Fame startet har 68 WWE Wrestlere blitt introdusert. Blant dem er det blant annet fire tag team.
Dahle kunstgresspark
Dahle kunstgresspark er et fotballstadion i Kristiansund, og ligger i bydelen Dale. Banen er hjemmebanen til Dahle IL.
Beloretsk
Beloretsk (russisk: Белоре́цк) er en by i Republikken Basjkortostan i Russland. Byen ligger ved elva Belaja (ei sideelv til Kama, 180 km sørøst for Ufa. Innbyggertall: 71 093 (folketelling 2002) og . Byen dekker et areal på.
Historie
Beloretsk ble grunnlagt i 1762 som en bosetning rundt det nybygde Beloretsk jernverk ved elva Belaja. Bystatus ble innvilget i 1923.
Køge Bugt-banen
Køge Bugt-banen er en dansk jernbanestrekning mellom København og Køge.
Strekningen ble tatt i bruk etappevis: 1. oktober 1972 mellom Dybbølsbro og Vallensbæk, 26. september 1976 til Hundige, 30. september 1979 til Solrød Strand og 25. september 1983 til Køge. Strekningen har hatt S-tog-trafikk siden den ble opprettet.
Adolf Schirmer
Adolf Schirmer (født 1. oktober 1850 i Christiania, død 11. august 1930 i Bærum) var en norsk arkitekt.
Bakgrunn, ekteskap
Asolf Schirmer var sønn av Heinrich Ernst Schirmer og bror av Herman Major Schirmer. Han var gift med Hildur f. Koch (1856–1914), musiker og kvinnesakskvinne fra Braunschweig i Tyskland.
Grunnkretser i Alvdal kommune
Grunnkretser i Alvdal kommune er delområder og grunnkretser som seksjonerer Alvdal kommune, Hedmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Adolf Schirmer
Utdannelse og karriere
Schirmer virket som privat arkitekt i Kristiania i perioden 1874–86.
Hans mest fremtredende byggeoppgave ble Skulpturmuseet i Kristiania, som ble midtpartiet i Nasjonalgalleriet. Dette var et oppdrag som han overtok da faren ikke kom overens med byggekomiteen. Museet stod ferdig 1881. Sønnens bearbeidelser synes å være knyttet til attikaen med tettsittende lysåpninger og den strammere forenkling av byggvolumet, uten farens kuppelkonstruksjon. Form og stiluttrykk ble respektert under arkitekt I. O. Hiorths utvidelser 1905–07 og 1918–24.
Samlet sett er bygningens stil et viktig eksempel på historismens sammensmelting med nyromanske stildrag og tidlig renessanse. Bruken av granitt i sokkelen gir tyngde til hele byggverket. Publikum ledes inn til en stor trappehall som i store palasser og teaterbygg. Det dreier seg her om en offentlig arkitektur med en viss behersket måtehold og nøkternhet, som samtidig var nyttig for den kulturelle oppdragergjerningen. Skulpturmuseet føyer seg slik inn i kretsen av de institusjonsbygg som bl.a. Statens Håndverk- og Kunstindustriskole (SHKS) senere ble en del av.
Trondhjems Sparebank (1879–82) i fransk nyrenessanse er et tidlig eksempel i norsk 1800-tallsarkitektur på bruk av hugd stein, kvartssandstein, over hele fasaden. Privatbanken i Trondhjem ble etter en redusert plan oppført som en rektangulær enetasjes bygning, hvor den ene kortsiden ble hovedinngang med et monumentalt utformet vindu.
Vestli skole
Vestli skole er en barneskole på Vestli i Groruddalen i Oslo, øst for Stovner, på grensen til Gjelleråsen og Nittedal. I 2016 fikk skolen besøk av VG-lista topp 20 i skolegården på en privat konsert. Skolen har en sjakklubb som har fått besøk av Magnus Carlsen verdensmester i sjakk. Årlig går 6. trinn på leirskole til Brennabu.
Beliggenhet / bygninger
Skolen ligger i et boligområde med høyhus og rekkehus. Skolen har nær tilknytning til Gjelleråsmarka. Det tar ca. 30 minutter med T-banen til Oslo sentrum.
Skolen ble bygget i 1973 av Selvaag bygg ved Vestli torg. Det ble samtidig satt opp en grendeskole i tillegg til hovedbygget. Grendeskolen var tiltenkt de yngste skoletrinnene. Hovedbyggets planløsning består flere åpne undervisningsarealer hvor tre grupper deler et stort undervisningsareal. Skolen har et godt utbygd matematikkrom og bibliotek. Skolen har svømmebasseng i tilknytning til gymsalen.
Fra skolestart 2001 holder førsteklasse til i grendeskolen, som ligger ca. 5 minutters gange fra hovedbygningen. Grendeskolen hadde før dette gjennomgått en totalrehabilitering.
Elevsammensetning
I 2012 hadde skolen 520 elever, hvorav 78 % var tospråklige. Totalt var det per 2012 representert ca. 29 ulike språk blant elevene. Vestli skole var da en «InnsIKT- og Olweus skole».
Vestli skole har en egen gruppe for elever med sosiale og emosjonelle vansker. Elevene som går i denne klassen kommer fra mange ulike skoler i øvre Groruddalen.
Planer om nytt skolebygg
I 2015 ble det lagt fram planer for å rive Vestli skole og erstatte den med et større skoleanlegg til 840 elever og en flerbrukshall med ferdigstilling i 2020/21. Denne planen er per sommeren 2018 realisert, og dagens skolebygg, slik det står idag, er avgrenset med bygningsgjerder. Skolen er nå under rivning.
Ideelle rettigheter
De ideelle rettighetene (fransk droit moral) er de rettighetene av ikke-økonomisk art som tilfaller en opphavsperson. De ideelle rettighetene deles gjerne i to grupper: navneretten og respektretten. Navneretten innebærer at opphavsmannen har krav på å bli navngitt «slik som god skikk tilsier» når verket tilgjengeliggjøres for allmennheten, og ved fremstilte eksemplarer som er gjenstand for spredning. Respektretten innebærer at andre, som har rett til å tilgjengeliggjøre verket, ikke kan gjøre dette på en måte som er krenkende for verket eller opphavsmannen. Det vil således være forbudt å sette verket inn i en krenkende kontekst, eller bruke det i en sammenheng som er egnet til å svekke opphavsmannens anseelse. I norsk rett er dette regulert i åndsverkloven § 3.
De ideelle rettighetene er i prinsippet evigvarende, det vil si at de fortsatt gjelder etter at vernetiden har løpt ut, se nærmere § 48. De vil også bli værende hos den opprinnelige opphavsmann selv om opphavsretten overdras, se § 39. Rettighetene kan imidlertid i begrenset grad fraskrives ved avtale, så lenge bruken av verket det er snakk om «er avgrenset efter art og omfang» (§ 3 tredje ledd). Uansett kan opphavsmannen i slike tilfeller kreve at det presiseres at eventuelle krenkende endringer i verket ikke skriver seg fra ham, eventuelt at navnet hans ikke benyttes ved tilgjengeliggjøringen (fjerde ledd).
Frankrike og Tyskland var de første landene der ideelle rettigheter ble nedfelt i lov.
Referanser
Urheberrecht (Deutschland) Diritto d'autore italiano
Harper’s Magazine
Harper's Magazine er et amerikansk tidsskrift for litteratur, politikk og kulturspørsmål.
Redaktør pr. juni 2005 er Lewis H. Lapham.
Verktøy
Verktøy er redskap man bruker til å reparere, montere, demontere, lage, eller vedlikeholde noe med.
Silje Theodorsen
Silje Theodorsen (født 19. august 1994 i Tromsø) er en norsk langrennsløper som representerer Kvaløysletta Skilag. Hun var elev ved NTG Tromsø i årene 2010-2013.
2010–11
Hun deltok i Europeisk Ungdoms-OL 2011 (European Youth Olympic Festival), og endte der på fjerdeplass på 5 km fri, syvendeplass på 7,5 km klassisk og åttendeplass på sprinten. I Junior-NM på ski 2011 kom hun på åttendeplass på 5 km klassisk, og hun nådde ikke finalen på sprinten. I Norgescupen i langrenn for junior 2010/11 kom hun på annenplass i K17-klassen, bak Linn Eriksen.
2011–12
I Junior-NM på ski 2012 fikk hun to gullmedaljer; på 5 km fri, og på 4 × 3,75 km stafett. Hun fikk også sølv på 10 km klassisk og på sprinten. Theodorsen tok gull under Vinter-OL for ungdom 2012 i Innsbruck, foran svenske Jonna Sundling og lagvenninnen Linn Eriksen, og Norge kom der på niendeplass på mix-stafetten. I Norgescupen i langrenn for junior 2011/11 kom hun på annenplass i K18-klassen, bak Thea Krokan Murud.
2012–13
Hun deltok i ett renn i Skandinavisk Cup 2012/13. Hun deltok på 5 km fri under Junior-VM på ski 2013 i Liberec, der hun kom på 54.-plass. I Junior-NM på ski 2013 kom hun på 27.-plass på 5 km klassisk og 37.-plass på 15 km fri. I Norgescupen i langrenn for junior 2012/13 endte hun på delt 16.-plass i klassen K19/20.
2013–14
I Junior-NM på ski 2014 vant hun 15 km fri, og fikk bronse på 5 km klassisk. Hun avsluttet Norgescupen i langrenn for junior 2013/14 med seier på de tre siste rennene, og endte igjen på annenplass sammenlagt, i klassen K19-20. Magni Smedås vant norgescupen i denne klassen.
2014/15
Theodorsen debuterte i verdenscupen i langrenn under sprinten i Lillehammer den 5. desember 2014, og endte der på 32.-plass. Hun endte på 93.-plass i verdenscupen sammenlagt. Hun kom på tredjeplass sammenlagt i Skandinavisk Cup 2014/15, etter tre pallplasseringer i enkeltløp. Under U23-VM på ski 2015 i Almaty tok Theodorsen sølvmedalje i klassisk sprint, mellom italienerne Francesca Baudin og Giulia Stuerz, og hun kom på femteplass på 10 km fri og 7,5+7,5 km skiathlon.
I Norgesmesterskapet på ski 2015 del 1 kom hun på syvendeplass på sprinten og på tiendeplass på 10 km fri teknikk. I del 2 i Harstad kom hun på tiendeplass på 5 km klassisk og på 10 km klassisk. Hun deltok også i U23-klassen, der hun fikk bronse på 5 km og sølv på 30 km. Hun vant Norgescupen i langrenn 2014/15 (senior), med 628 poeng totalt.
Hun deltok også i Norgescup på rulleski 2015, der hun kom på sjetteplass sammenlagt.
2015/16
I Skandinavisk Cup 2015/16 kom hun på 17.-plass sammenlagt, og hun kom på 78.-plass i verdenscupen i langrenn. Hun deltok i Junior-VM på ski 2016, og kom der på fjerdeplass på 10 km fri og sjetteplass på 10 km klassisk.
Bob Wills
James Robert «Bob» Wills (født 6. mars 1905 i Kosse i Limestone County i Texas i USA, død 13. mai 1975 i Fort Worth i Texas) var en amerikansk country-musiker, låtskriver og storband-dirigent innen western swing-sjangeren.
Bakgrunn, tidlig virke
Jim Rob, som han var kjent som i sine yngre leveår, vokste opp som eldstemann i en barneflokk på seks i landlige deler av delstaten Texas. Foreldrene og besteforeldrene lærte ham å spille fele.
Han var ti år gammel da han stod på en scene og opptrådte for første gang. Han ble utdannet frisør, men forsøkte seg innen en rekke andre jobber og yrker før han i 1929 sluttet seg til et Medicine Show som dro rundt og besøkte og opptrådte på det ene årsmarkedet etter det andre. En av hans brødre Johnny Lee Wills, som selv skulle gjøre musikalsk suksess i sitt band Johnny Lee Wills & His Boys og hadde en rekke store hits i 1950-årene i Western Swing-stilen.
Musikalsk gjennombrudd og karriere
Bob Wills opptrådte i løpet av 1930-tallet i Oklahoma. Wills dannet flere band og spilte på radio sør og vest i USA. I 1934 dannet han «Texas Playboys» med seg selv på fele, Tommy Duncan som sanger og pianist, June Whalin som rytmegitarist, Johnnie Lee Wills på tenor-banjo og Kermit Whalin på stål- og bassgitar. Gruppen spilte mye på en radiostasjon i Tulsa i Oklahoma. Den ble etterhvert utvidet med Leon McAuliffe på stålgitar, Al Stricklin på piano, Smokey Dacus på perkusjon og en blåseseksjon.
Bob Wills laget jazz-aktige arrangement, og «Texas Playboys» hadde vedvarende popularitet også på 1940-tallet med slagere som «Steel Guitar Rag», «New San Antonio Rose», «Smoke On The Water», «Stars And Stripes On Iwo Jima» og «New Spanish Two Step».
Wills and the Texas Playboys gjorde innspillinger for flere ulike plateselskap som Vocalion, Okeh, Columbia og MGM. I 1950 hadde Wills to sanger på Topp 10-listen, «Ida Red Likes The Boogie» og «Faded Love». I årene som fulgte slet Wills med dårlig helse og økonomi. Gruppen fortsatte å turnere, selv om musikkstilen deres ble mindre populær som følge av framveksten av rock and roll. I 1962 hadde Wills et hjerteinfarkt, og måtte oppløse «Playboys». Han fortsatte likevel med å gjøre soloopptredender. Country Music Hall of Fame tok inn Wills i 1968, og den lovgivende forsamling i Texas æret han for hans bidrag til amerikansk musikk.
I 1973 var han i ferd med å spille inn et album med Merle Haggard da et slag sendte han i koma frem til han døde i 1975. Rock and Roll Hall of Fame tok med Wills and the Texas Playboys i 1999.
Bossoroca
Bossoroca er en kommune i delstaten Rio Grande do Sul i sørregionen av Brasil.
Belgisk toppdivisjon i fotball 2006–2007
Belgisk toppdivisjon i fotball ble opprettet i sesongen 1895-96. Det belgiske fotballforbundet står for organiseringen av ligaen. De er igjen underlagt av UEFA, som setter hovedreglene for hvordan fotball organiseres i Europa.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Kilder
Belgian First Division 2006-07 Чемпионат Бельгии по футболу 2006-2007
Nera (andre betydninger)
Nera kan vise til:
Dardan Dreshaj
Dardan Dreshaj (født 4. august 1992) er en norsk fotballspiller som siden 2021 spiller for IF.
Dreshaj har tidligere spilt i Idrettsklubben Start, Flekkerøy Idrettslag (også kjent som Fløy), Fram Larvik, Arendal Fotball og Follo Fotball.
I 2011 fikk han plass på Starts annetlag i 3. divisjon (nivå 4), og fikk også spille på førstelaget mot Haugesund i Eliteserien samme sesong. I debutkampen scoret han Starts eneste mål i 1-4-tapet mot Haugesund på Sør Arena. I 2012 fikk han ni kamper og ett mål for A-laget som hadde rykket ned til Addeco-ligaen.
I 2014 spilte han for Fram Larvik, og scoret 19 mål på 25 kamper i 2. divisjon. I tillegg scoret han hattrick mot Larvik Turn i NM.
Etter en god sesong i 2014 gikk han til Arendal Fotball, og i 2015-sesongen spilte han 26 kamper og scoret ni mål.
Han signerte deretter kontrakt med Follo Fotball, og i 2016 spilte han 20 kamper og scoret ti mål for Follo.
Før 2017-sesongen returnerte han til Kristiansand etter å ha signert ny kontrakt med Fløy. Dreshaj spilte i klubben i tre sesonger frem til slutten av 2020-sesongen. I den perioden spilte han 56 kamper og scoret 25 mål for Fløy.
James F. Dunnigan
James F. Dunnigan (født 8. august 1943) er en amerikansk historiker, analytiker og spillutvikler, med spesialitet militærhistorie. Han er bosatt i New York.
Samarbeid mellom eks-Beatles
Siden bruddet av The Beatles i 1970, har de tidligere medlemmene i bandet vært involvert i diverse samarbeid med hverandre, inkludert: Disse er med i tabellene nedenfor. Samarbeidene som begynte før bruddet er inkludert for historisk interesse. Startdatoen på samarbeidet, innspillingsdatoen eller konsertdatoen, utgivelsesdato.
Live-opptredener
Live-opptredener med to eller fler eks-Beatles. Separate opptredener på samme begivenhet tells ikke.
Paradigme
Paradigme (gresk παράδειγμα, paradeigma) betyr forbilde, mønster, mønstergyldig eksempel.
Filosofen Michel Foucault brukte begrepene episteme og diskurs i en lignende betydning som paradigme forklart her.
Durasjonsgap
Durasjonsgap er et finansielt begrep for forskjellen mellom durasjonen til eiendeler og gjeld, mye brukt av banker, pensjonsfond og andre finansielle institusjoner for å måle risiko som følge av renteendringer.
For å beregne et durasjonsgap bruker man følgende likning: Durasjonsgap = ("Durasjon på aktivasiden" - "durasjon på passivasiden")*Gjeldsandel på aktivasiden.
Hvis durasjonsgapet er 0, så er institusjonen durasjonsnøytral og ikke sensitiv ovenfor renteøkning eller nedgang.
Inger Nordlander
Inger Nordlander (født 1938) er en svensk sosialdemokratisk politiker, som har sittet i Sveriges riksdag siden 2004. Før dette var hun varerepresentant, fra 2002. Hun er medlem av Kulturkomiteen, vararepresentant i Miljø- og jordbrukskomiteen og Sosialkomiteen. Nordlander representerer valgkretsen Stockholm. Hun er utdannet innen økonomi.
Onsøy
Onsøy er en halvøy som ligger i Fredrikstad kommune i Viken, vest for Seutelva, som er ei sideelv til Glomma. Det er en tidligere kommune i Østfold, opprettet i 1837 som Onsøy formannskapsdistrikt. Kommunevåpenet var tre varder. Den 1. januar 1968 ble en del av Onsøy, Rolvsøya øst for Kjølbergelva (med 170 innbyggere), overført til Fredrikstad kommune. Resten (den nordre del) havnet i Råde kommune.
Fra 1. januar 1994 ble også resten av Onsøy, som da hadde 12 923 innbyggere og et areal på 116 km2, del av Fredrikstad. Administrasjonssenteret i Onsøy var Ørebekk på Gressvik.
Gressvik var bygd rundt Græsvig Brug, ett av Nord-Europas største trelastbruk i tiden 1860 til 1924.
Navnet betyr antakelig Odins øy (Óðinsøy), nevnt i Fagrskinna på 1200-tallet. Jens Bjelke er begravet i Onsøy kirke. Da han var Norges rikskansler styrte han landet fra Elingaard, som også ligger i Onsøy. Fra 1549 til 1672 styrte man Onsø len herfra.
Her finner vi også Kjølberg Herregård. Øya ligger i en av østlige Oslofjords mest populære hytteområder.
Augustin Pajou
Han samarbeidet med og virket som lærer for flere av sine yngre samtidige kunstnere.
Allerede som 18-åring vant han Prix de Rome, og han laget sin gruppe: Pluton tenant Cerbère enchaîné som trettiåring. Denne og en del av hans portrettbyster og statuetter er nå i Louvre og regnes blant hans beste verker.
Mil Mi-6
Mil Mi-6 ( NATO-kallenavn: «Hook» ) er et helikopter utviklet i Sovjetunionen, og det største og raskeste helikopteret i verden når det fløy første gang i 1957. Mi-6 var også det første helikopteret i Sovjetunionen som ble produsert med gassturbiner.
En rekke varianter av Mi-6 er produsert. Mi-6T ( «Hook-A» ) er den militære transportvarianten. Spesialiserte varianter inkluderer Mi-6VKP ( «Hook-B» ), Mi-22 ( «Hook-C» ) og Mi-6JaSj ( «Hook-D» ) som er flybårne kommandoposter. Mi-6P er den sivile varianten av helikopteret.
Nera (elv i Romania)
Eksterne lenker
Nerasluktene
Nun (bokstav)
Nun (נ, sluttform ן) er den fjortende bokstaven i mange semittiske abjader, inkludert arameisk, hebraisk (נ) og arabisk (, nūn). Det er den tredje bokstaven i thaana (ނ).
Olympiaparken i Seoul
Olympiaparken i Seoul eller bare Olpark er et idrettsanlegg i Seoul, Sør-Korea, bygd for å huse Sommer-OL 1988. Parken ligger i Songpa-gu i Bangi-dong.
Nun (bokstav)
Bokstaven er opphavet til gresk ny (Ν), etrustisk, latin N, og kyrillisk Н.
Hebraisk נ får formen ן når den er i slutten av et ord, sammenlign «שנה» (shana, år) med «בן» (ben, sønn).
fa:ن Nun นูน wuu:ن
Songs of Scandinavia
Songs of Scandinavia er et musikkalbum med Birgitte Grimstad, utgitt i 1978.
Bozano
Bozano er en kommune i delstaten Rio Grande do Sul i sørregionen av Brasil.
Sunnfjord
Sunnfjord er et distrikt i Vestland fylke og det midterste av de tre fogderiene i det tidligere fylket Sogn og Fjordane. De to andre er Nordfjord og Sogn. Sunnfjord består av kommunene Askvoll, Fjaler og Sunnfjord, og den sørlige delen av Kinn (tidligere Flora kommune). I tillegg er halve Bremanger inkludert i Sunnfjord, den gamle fogdegrensa går nord for Svelgen og vestover slik at den deler Bremangerøya i to. Regionen har et samlet areal på 3 643 km² og 39 060 innbyggere per 1. oktober 2013.
Mot vest ligger byen Florø, mens byen Førde ligger innerst i fjorden. Folk fra Sunnfjord kalles sunnfjordinger og snakker sunnfjordsdialekt. Sunnfjordsbunaden kommer fra dette området. Sunnfjord er ett av de 15 distriktene som til sammen utgjør landsdelen Vestlandet.
Sunnfjord og Nordfjord var i middelalderen de to halvfylkene som sammen utgjorde fylket Firdafylke (nå kalt Fjordane) under Gulatingsloven.
Tettsteder
Tettsteder i Sunnfjord rangert etter innbyggertall 2021 (Kommune i parentes):
Stortingsvalget 2017
Valgresultat ved Stortingsvalget 2017 i Sunnfjord:
Stortingsvalget 2013
Valgresultat ved Stortingsvalget 2013 i Sunnfjord:
Stortingsvalgene 1906-1918
Søndfjord var en valgkrets i Nordre Bergenhus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Søndfjord valgte således én representant og én personlig vararepresentant.
Valgkretsen Søndfjord bestod av herredene Ytre Holmedal/Fjaler, Indre Holmedal/Gaular, Jølster, Førde, Naustdal og Vevring med rundt 16 000 innbyggere og 8 000 stemmeberettigede etter innføringen av kvinnelig stemmerett.
Suomen Palloliitto
Suomen Palloliitto (SPL) (Svensk: Finlands Bollförbund (FBF)) er særidrettsforbundet for fotball i Finland med tilholdssted i hovedstaden Helsingfors. SPL/FBF er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1907 og ble medlem av FIFA i 1908 og UEFA i 1954. Forbundet hadde fra grunnleggelsen også ansvaret for bandy, men denne delen fikk sitt eget forbund, Suomen Jääpalloliitto, i mars 1972.
SPL/FBF arrangerer blant annet Veikkausliiga (landets øverste divisjon), Ykkönen (landets nest øverste divisjon) og Suomen Cup (den nasjonale cupen). Nåværende fotballpresident er Sauli Niinistö.
Wellwater Conspiracy
Wellwater Conspiracy ble startet av Ben Shepherd og Matt Cameron fra Soundgarden og John McBain fra Monster Magnet. Bandet har gitt ut fire studioalbum som alle har fått god kritikk, men ingen av albumene har fått kommersiell suksess. På det første studioalbumet Declaration of Conformity som ble gitt ut i 1997 var Ben vokalisten i bandet, men han sluttet i 1998. Etter det har Matt Cameron vært vokalisten. I 1998 ble Matt medlem av Pearl Jam. Det var rykter om at Wellwater Conspiracy skulle oppløses, men Matt og John ville holde dette bandet sammen.
Sverre Krogh
Sverre Krogh (født 11. mars 1883 i Kristiania, død 26. oktober 1957) var en norsk politiker (Det norske Arbeiderparti, Norges Kommunistiske Parti, Nasjonal Samling) som representerte Hordaland på Stortinget i to perioder fra 1922 til 1927. Under annen verdenskrig var Krogh konsulent i Kulturdepartementet, og han ble dømt til to år og tre måneders fengsel i landssvikoppgjøret etter krigen.
Krogh ble utdannet i Tyskland, der han tok diplomeksamen i forsikringsmatematikk. Der ble han også kjent med marxistisk teori. Han vendte hjem i 1907 og sluttet seg til Norges Socialdemokratiske Ungdomsforbund (NSU) der han allerede i april ble formann for forbundets Christiania-avdeling. I årene som fulgte skulle Krogh spille en viktig rolle i ungdomsforbundet og senere i partiet.
I 1908 hadde Krogh sittet tre måneder i svensk fengsel for oppvigleri i forbindelse med et foredrag han hadde holdt, og brukte etter dette flere måneder på agitasjonsarbeid i Nord-Norge. Da han kom tilbake til Christiania i 1909 var NSU svekket av splittelser, og Krogh var blant dem som gikk i spissen for å bygge opp forbundet igjen i egenskap av redaktør for forbundets nye avis Klassekampen.
I årene etter partiskiftet skrev Krogh i en rekke av Arbeiderpartiets publikasjoner, men alkoholproblemer gjorde at han etter hvert gled mer og mer ut av arbeiderbevegelsen.
I forbindelse med det tyske angrepet på Norge ble Krogh kontaktet av sin gamle studiekamerat og nå NS-politiker Birger Meidell, som trakk Krogh inn i NS. Krogh bidro også til at okkupanten knyttet kontakter med andre personligheter i arbeiderbevegelsen, blant andre tidligere LO-formann Halvard Olsen. I oktober samme år ble han ansatt som konsulent i Kulturdepartementet med ansvar for å formidle kontakt med fagbevegelsen og den delen av arbeiderpressen som fortsatt eksisterte.
Som NS-medlem tilhørte Krogh den mer tysk-vennlige fløyen av partiet, og han sto blant annet i strid med kommissarisk formann i AFL (Arbeidernes Faglige Landsorganisasjon) fra 1941 Odd Fossum. Da denne ble avsatt tidlig i 1945 var Krogh ønsket som ny formann fra regjeringshold. Krogh deltok også i kartleggingen av arbeidermotstanden i Norge, men alkoholproblemene hans gjorde at dette arbeidet fikk relativt liten betydning.
Etter krigen gjorde ikke Krogh seg bemerket i offentligheten.
Mor
Mor, mer familiært ofte omtalt som mamma og tidligere kalt moder, er en kvinne som har barn. Mor i betydningen «kvinnelig forelder» kan brukes både om den som har båret og født barnet, altså biologisk mor, eller om den som oppfostrer og tar seg av det, for eksempel adoptivmor, pleiemor (som er uten rettslige bånd til barnet) eller stemor (som er gift med barnets far). Mor kan også betegne kvinner som har en morsrolle overfor andre eller utfører omsorgsoppgavene mødre vanligvis har.
Mor kan også brukes om dyr av hunnkjønn som har fått avkom.
Jenter kan bli mødre etter å ha blitt kjønnsmodne i puberteten og så svangre etter at en sædcelle har befruktet en eggcelle som sammen utvikler seg til et foster. Det å bli og være mor er en viktig overgang og begivenhet i livet for den enkelte, både psykologisk og sosialt. Mødre spiller også en avgjørende rolle for et levedyktig samfunn. I mange kulturer og miljøer har jenter blitt betraktet som «ekte» kvinner først når de har blitt mødre. Å bære fram mange barn har gitt status, mens barnløshet har vært uønsket. Statusen som mor varer livet ut, men rollen og arbeidsoppgavene endrer seg gradvis når barna blir eldre og klarer seg selv.
Det mannlige motstykket til mor er far.
Gagausere
Gagausere er en liten etnisk gruppe som utvandret fra Tyrkia og inn i området Gagauzia sør i Moldova og Budjak sørvest i Ukraina. Gruppen teller om lag 250,000 personer og har eget språk, gagausisk.
Om lag 147 500 av dem bor i Moldova, 31 000 i Ukraina, 15 000 i Tyrkia og 11 000 i Russland. Sammen med tsjuvasjerne, jakuterne og dolganerne i Russland, er de et av de få tyrkiske folk som mest er kristne (ortodokse, noen protestanter).
Det gagausiske folk utenfor Moldova lever fremst i de ukrainske regionene rundt Odessa og Zaporizjzja, men også i Kasakhstan, Kirgisistan, Usbekistan, Romania og i den russiske regionen Kabardino-Balkaria. Det finnes også nesten 20 000 gagauser på Balkan (i Hellas, Bulgaria og Makedonia).
Det finnes dessuten en nært beslektet etnisk gruppe ved navn gagavuz (eller gajal) i den europeiske delen av nordvestre Tyrkia, i nordøstre Bulgaria og i Makedonia. Disse er muslimer.
Historie
Det gagausiske folk nedstammer fra seldsjukkiske tyrkere som bosatte seg i Dobrudsja, sammen med petsjeneger, uzer og kiptsjaker som fulgte den anatoliske sultanen İzzeddin Keykavus II (1236-1276).
En uzisk klan utvandret til østre Balkan, konverterte fra islam til ortodoks kristendom og ble etter hvert kalt gagausiske tyrkere.
Motorikk
Motorikk (fra tysk Motorik, via senlatin motor, «det som setter noe i bevegelse») innbefatter alle funksjoner og prosesser som er med å styre og kontrollere våre kroppslige bevegelser. Motorikk deles inn i finmotorikk og grovmotorikk.
Grovmotorikk er større bevegelser som involverer armer, ben, føtter eller hele kroppen, som å krype, løpe og hoppe. Finmotorikk er ting som å plukke opp ting mellom tommel og pekefinger, vrikke tærne i sand eller lepper og tunge for å smake eller føle ting.